En 70-årig mand blev i eftermiddag dræbt i en trafikulykke, der desuden i en periode lukkede hovedvejen mellem Fjerritslev og Thisted.

Ulykken skete ved 14.30-tiden, hvor den 70-årige mand sammen med sin hustru kørte i deres veteranbil på hovedvejen nær Gøttrup. Den 70-årige mistede herredømmet over sin bil og kom over i den forkerte side af vejbanen, hvor han stødte frorntalt sammen med en lastbil, der transportede får. Den 70-årige blev erklæret død på stedet. Hans hustru og chaufføren i lastbilen blev begge kørt på sygehuset i Thisted, men er uden for livsfare.